**INFORMAŢII UTILE LEGATE DE ÎNSCRIEREA COPIILOR**

**ÎN CLASA PREGĂTITOARE**

1. **Plan de şcolarizare aprobat pentru anul școlar 2020-2021:**

O clasă pregătitoare:

* 12 locuri

1. **Programul de completare a cererilor tip de înscriere în clasa pregătitoare, pentru anul şcolar 2020-2021, pentru prima etapă de înscriere (4-23 martie) este următorul:**

|  |  |  |
| --- | --- | --- |
| **Data** | **Interval orar** | **Sala** |
| **luni - joi** | **08:00 – 18:00** | **secretariat** |
| **vineri** | **08:00 – 17:00** | **secretariat** |

1. **Părintele/tutorele depune, în momentul completării cererii–tip de înscriere la unitatea de învățământ sau, după caz, în momentul validării acesteia:**

* **copie a actului de identitate propriu**
* **o copie a certificatului de naștere al copilului, care vor fi certificate conform cu originalul la secretariatul unității de învățământ, pe baza documentelor originale.**

1. **În cazul în care cererea-tip de înscriere este completată pentru un copil care împlinește vârsta de 6 ani în perioada 1 septembrie –31 decembrie 2020 inclusiv, alături de documentele menționate la punctul 3 părintele depune și o copie a documentului prin care se comunică rezultatul pozitiv al evaluării dezvoltării psihosomatice a copilului.**
2. **Informaţii privind activitatea specifică înscrierii la clasa pregătitoare**

**- se va organiza şedință cu părinţii în 6 martie 2020**

**- se va organiza Ziua porţilor deschise în 5 martie 2020**

**- există posibilitatea informării părinţilor pe site-ul școlii** [**www.dominoservite.ro**](http://www.dominoservite.ro) și la numărul de telefon 0256 392601

- Ciclul primar de la Şcoala Gimnazială Domino Servite este acreditat de Ministerul Educației Naționale prin Ordinul 3616 / 19.06.2014

**- Şcoala Gimnazială Domino Servite nu are criterii specifice de departajare**

1. **Despre evaluarea psihosomatică**

**6.1. Evaluarea preşcolarilor se va realiza la Liceul Tehnologic „Sfântul Nicolae” din Deta.**

**6.2. Copiii, însoţiţi de un părinte, se vor prezenta la centrul unde a fost făcută în prealabil programarea, în vederea realizării evaluării dezvoltării psihosomatice, cu următoarele documente:**

**- actul de identitate al părintelui/ tutorelui legal instituit**

**- copie după certificatul de naştere al copilului**

**- o adeverinţă de la medicul de familie/pediatru (cu număr de înregistrare şi datată) care atestă faptul că preşcolarul este “apt pentru şcoală”. Adeverinţa medicală va fi prezentată comisiei de evaluare în ziua evaluării copilului.**

**6.3. Cererile prin care părintele/tutorele legal instituit solicită evaluarea psihosomatică a copilului vor fi furnizate de către centrele de evaluare şi vor fi completate în ziua evaluării copilului.**

**6.4. Evaluarea psihosomatică a copilului se va realiza în prezenţa părintelui care îl însoţeşte, dacă există o solicitare în acest sens. Părintele/tutorele legal instituit nu poate interveni în procesul de evaluare.**

**6.5. Rezultatul evaluării dezvoltării psihosomatice nu poate fi contestat, acesta urmând a fi comunicat în scris, în aceeaşi zi.**